ПРИЕТИ СИГНАЛИ ПО „ЗЕЛЕНИЯ ТЕЛЕФОН” И  ЕЛЕКТРОННАТА ПОЩА В РИОСВ – Монтана
за  периода 01.03. ÷ 31.03.2019 г.
	
	Дата
	постъпил сигнал
	сигнал
	Отговорна институция
	Предприети действия

	1.
	01.03.2019 г.
	УС - 20/01.03.2019 г.
	Сигнал от служител на Териториално митническо управление – Лом, във връзка с извършена проверка от Митница – Лом на бензиностанция с оператор „АЙ – ПИ“ ЕООД, при която е установено наличие на отпадъци от дизелово гориво с кал, съхранени в тридесет и девет метални варели на открито.
	РИОСВ – Монтана

	Извършена е проверка, при която  е установено, че отпадъците са предадени на фирма, притежаваща необходимите документи по ЗУО. Изяснен е произхода на отпадъците – дънни утайки от резервоари, които са получени инцидентно при подмяна на подземните резервоари за съхраняване на гориво.

	2.
	05.03.2019 г.
	УС - 21/05.03.2019 г.
	Сигнал за изхвърлено умряло куче в чувал, който е разсъсан.
	Община Монтана
	Сигналът е изпратен на Община Монтана по компетентност. Получен е отговор за извършена проверка по сигнала, при която е установен кучешки труп. Служители на ОП „Чистота“ са почестили терена и дезинфекцирали мястото. 

	3.
	13.03.2019 г.
	УС - 21/05.03.2019 г.
	Сигнал чрез тел. 112 за горене на отпадъци в гр. Вършец, ул.“Хисаря“ № 7 и разнасяне на остра задушлива миризма.  
	Община Вършец
	Сигналът е изпратен на Община Вършец по компетентност. Получен е отговор за извършена проверка на място, при която не са констатирани нарушения.

	 4.
	13.03.2019 г.
	УС-23/13.03.2019 г.
	Сигнал за отлагания на абразивни частици до вентилаторите, вследствие производствената дейност в цех № 1 на завод „ЗАИ“ АД в гр. Берковица.  
	РИОСВ – Монтана
РЗИ-Монтана

Дирекция „Инспекция по труда“ - Монтана
	Извършена е проверка от комисия, включваща представители на РИОСВ – Монтана, РЗИ-Монтана и Дирекция „Инспекция по труда“ – Монтана. Проверен е цех № 1 – производство на керамични изделия. Огледани са помещенията в цеха, посочените в сигнала. Вентилаторите са в отделно помещение, без достъп на външни лица и са част от аспирационната система за обезпрашаване на машините. Сигналът е от компетенциите на Дирекция „Инспекция по труда“ – Монтана.

	5.
	13.03.2019 г.
	УС-24/13.03.2019 г.
	Сигнал за замърсяване на р. Берковска с отпадъци от завод „Мрамор Беркстон Б“ ЕООД, гр. Берковица. Реката е бяла. 
	РИОСВ – Монтана

РЛ-Монтана
	Извършена е незабавна проверка по сигнала, съвместно с РЛ-Монтана. Взети са три водни проба за емисионен контрол от отпадъчните води от завод „Мрамор Беркстон Б“ ЕООД, преди и след заустваенто им. Сигналът е неоснователен. 

	6.
	13.03.2019 г.
	УС-25/14.03.2019 г.
	Сигнал от представител на ГПУ-Видин за замърсяване на р. Дунав  - тясна вица с кафяв цвят с дължина няколкостотин метра с предполагаем източник трюмни води, при речен км 796 в района на Дунав мост 2.
	БДДР-Плевен

РИОСВ – Монтана

РЛ-Монтана
	Извършена е незабавна проверка по сигнала и пробонабиране с РЛ-Монтана, със съдействието на катер на Гранична полиця. Резултатите от анализите съответстват на изискванията за добро състояние на река Дунав.

	7.
	20.02.2019 г.
	УС-26/20.03.2019 г.
	Сигнал замърсяване на въздуха с прах при извършване на строително-монтажни работи на пешеходната зона в централната градска част на гр. Видин.
	Община Видин
	Сигналът е изпратен на Община Видин по компетентност. Получен е отговор за проведена среща и дадени писмени указания на изпълнителя на проекта „Основна реконструкция на централна пешеходна зона“ с бенефициент община Видин за минимизиране на емисиите от прах вследствие строителните дейности.

	8.
	21.03.2019 г.
	УС-27/21.03.2019 г.
	Сигнал за ежедневно запалване тревата на язовирната стена на яз. „Огоста“ в гр. Монтана.
	РД ПБЗН-Монтана
	Сигналът е изпратен на РД ПБЗН-Монтана по компетентност. Получен е отговор за извършена проверка по сигнала и е установено, че е имало горене на суха растителна маса. Проведена е среща с представител на „Напоителни системи“ – Монтана и недопускане бъдещо палене на суха растителна маса на стената на яз“Огоста“.  

	9.
	21.03.2019 г.
	УС-28/21.03.2019 г.
	Сигнал чрез тел. 112 за източване на течност от ТИР с цистерна в реката, преминаваща през с. Градец, общ. Видин в мест. „Кузовското“ 
	кмет на кметство Градец
	Представител на кметството е посетил мястото визирано в сигнала и е установено, че цистена на частна фирма е теглила вода от реката за поливане на земеделски площи. Сигналът е неоснователен.

	10.
	22.03.2019 г.
	УС-29/22.03.2019 г.
	Подадени два сигнала от физическо лице и от радио Видин за нефтени петна в р. Дунав в гр. Видин и участъка на реката между Видин и гр. Дунавци.   
	РИОСВ – Монтана

	Незабавно е сформиран екип от експерти от РИОСВ – Монтана и Регионална лаборатория - Монтана за извършване на проверка по сигналите – пробонабиране на водни проби и установяване източника на замърсяване. Уведомена е БДДР – Плевен за организиране на съвместни действия при извършване на проверки във връзка с регистрирани жалби и сигнали за замърсяване на воден обект, утвърдени от МОСВ. При проверката не е констатирано замърсяване на водите на р. Дунав. Нефтено петно не е забелязано нито от екипа на РИОСВ – Монтана и РЛ, извършил проверката, нито от патрула на Гранична полиция в района на реката при гр. Дунавци.

	11.
	26.03.2019 г.
	С-30/26.03.2019 г.
	Сигнал от физическо лице от гр. Бойчиновци за нерегламентирано отглеждане на оранжерийни зеленчуци и използване на препарати за тяхното третиране в съседен на сигналоподателя  имот.
	Община Бойчиновци
	Сигналът е изпратен на Община Бойчиновци по компетентност. Получен е отговор за извършена проверка по сигнала, при която е установено наличие на оранжерия в дворното място, като собствиниците й са преустановили отглеждането на зеленчуци.  

	12.
	26.03.2019 г.
	С-31/26.03.2019 г.
	Сигнал за нерегламентирано заустване на битови отпадни води на частен имот в гр. Лом, в канала отвеждащ водата от градските чешми  - Попска чешма и читашка директно в река Дунав.
	Община Лом
„ВиК“ ООД, гр. Монтана
	Сигналът е изпратен на Община Лом по компетентност и е дадено предписание за предприемане на действия за преустановяавне вливането на отпадъчни води в открития охранително-отводнителен канал с цел преустановяване замърсяването на водоприемника река Дунав.

	13.
	27.03.2019 г.
	УС-32/27.03.2019 г.
	Сигнал за изрязване на всички дървета – липи, тополи и ябълки в двора на Детска градина в с. Ново село, обл. Видин, във връзка с ремонт.
	Община Ново село
	РИОСВ – Монтана е уведомила сигналоподателката, че посочената територия не попада в границите на защитените територии и е извън границите на защитени зони, включени в Натура 2000. Изброените видове дървета нямат природозащитен статут.   

	14.
	29.03.2019 г.
	Ж-33/29.03.2019 г.
	Жалба за замърсяване в района на Дом за стари хора в с. Извор, общ. Димово и нерегламентирано третиране на болнични и медицински отпадъци. 
	Община Димово
РЗИ-Видин
	Сигналът е изпратен на община Димово и РЗИ-Видин по компетентност. Предприети са последващи действия от компетенциите на общ. администрация Димово. Изгребната яма е почистена. Не е установено наличие на болнични отпадъци.


Сигнали, получени по ел. поща и „зеления телефон“ в РИОСВ - Монтана през месец февруари, за които са предприети действия през месец март 2019 г.
· Сигнал за запалени гуми в района на Камгарната в гр. Монтана срещу ТИР паркинга постъпил в екоинспекцията, сигналът е препратен  по компетентност до община Монтана. Получен е отговор от общината за извършена проверка по изнесеното в сигнала. При проверката не е установено изгаряне на гуми.
· Сигнал за складирани в бели чували отпадъци, пристигнали от Италия за съхранение срещу заплащане в двора на бирена фабрика в Монтана. Извършена е проверка по сигнала, при проверката е присъствал и управителят на фирма  „Болкан Рисайклинг“ ООД, която извършва дейност по третиране на неопасни отпадъци на територията на фабриката. Установено е  наличието на бали, които са с ненарушена цялост, съдържащи пластмасови отпадъци.  Представен е документ за внос на отпадъците, които са вписани в отчетната книга. Дадено е предписание за преместване на отпадъците и почистване на терена. При последваща проверка е установено, че предписанието е изпълнено.
· Анонимен сигнал чрез дежурен общински съвет за сигурност в Монтана на ул. „Гоцо Митов“ в гр. Монтана има вторични суровини и се носи остра мизирма и черен дим. Сигналът е препратен  по компетентност до община Монтана. Получен е отговор за извършена проверка, при която не е установено задимяване във визирания в сигнала район.
· Сигнал получен на „зелен телефон“ в МОСВ и препратен до РИОСВ – Монтана за нерегламентирана дейност с отпадъци без съответните документи, издадени по реда на ЗУО от юридическо лице. На 11.03.2019 г. е извършена проверка от експерти на РИОСВ – Монтана. На проверявания обект не е констатирано извършване на нерегламентирана дейност с отпадъци. От събраната информация и проверката на място е установено, че фирмата посочена в сигнала извършва дейност по отпушване на канали, шахти ,тоалетни, мивки  сифони и почиставне на изгребни ями за битово-фекални води, изградени в населени места без канализация. 
· Сигнал за образувано сметище на ул.“Огоста“ в района на Черния мост в гр. Монтана. Контейнерите са препълнени, от една седмица не са извозвани, кучета разнасят отпадъците по ул.“Огоста“. Сигналът е препратен  по компетентност до община Монтана. Получен е отговор от общината за извършена проверка по изнесеното в сигнала. Теренът е почистен.

· Анонимен сигнал за замърсяване с битови отпадъци в махала „Огоста“ и железопътния мост при стадиона в гр. Монтана. Замърсените терени са в непосредствена близост до р. Огоста и често ги горят. При запалването им се усещат неприятни миризми или реката ги отнася по протежение. Сигналът е препратен  по компетентност до община Монтана. Получен е отговор от общината за извършена проверка по изнесеното в сигнала. Предприети са мерки за почистване на терена.

· Жалба за отглеждане на животни и замърсяване с торов отпадък на жилищен район в с. Скомля, общ. Димово. Жалбата е изпратена на ОДБХ-Видин и община Димово по компетентност. Получени са отговори за извършени проверки и дадено предписание за извозване на депонирания оборски тор в собствени земеделски ниви на отстояние минимум 300 от с. Скомля.

